21 сакавіка 2017Архіў...\nМіжнародны дзень Наўруз адзначаць 23 сакавіка ў БДУ (вул. Ульянаўская, 8). Пачатак у 17.30. Удзельнікамі свята стануць каля 700 студэнтаў сталічных ВНУ з Кыргыстана, Азербайджана, Турцыі, Туркменістана, Ірана, Таджыкістана, Афганістана, Узбекістана і Казахстана. Адзначым, у гэтых краінах асабліва шануецца Наўруз.\nПлануецца, што ў цырымоніі адкрыцця прымуць удзел рэктар БДУ акадэмік Сяргей Абламейка, а таксама супрацоўнікі дыпламатычных місій, акрэдытаваныя для працы ў нашай краіне.\nПраграма свята насычаная і шматстайная. Маладыя іранцы прадэманструюць сваё ўменне граць на розных аўтэнтычных музычных інструментах, правядуць майстар-клас па навучанні адбіваць рытм на этнічных барабанах. Акрамя таго, на адмыслова адведзенай пляцоўка арганізуюць майстар-клас па харэаграфічным мастацтве. Ахвотныя змогуць спасцігнуць асновы знакамітай лезгінкі.\nГосці таксама азнаёмяцца з элементамі матэрыяльнай часткі нацыянальнай культуры і побыту Кыргыстана, Азербайджана, Турцыі, Туркменістана, Ірана, Таджыкістана, Афганістана і Казахстана. Студэнты з гэтых краін аформяць экспазіцыі пра сучаснае жыццё сваёй радзімы. На выставе будзе прадстаўленая этнічная, мастацкая і гістарычная літаратура, выдадзеная на рускай мове, а таксама альбомы пра мастацтва і помнікі архітэктуры, нацыянальныя строі і музычныя інструменты, вырабы з каменя і посуд з парцаляну.\nСвята завершыцца канцэртам. У гэтым яркім музычным паданні прымуць удзел студэнты-замежнікі з БДУ, Беларускага дзяржаўнага медыцынскага ўніверсітэта, Ваеннай акадэміі Беларусі, Мінскага дзяржаўнага лінгвістычнага ўніверсітэта і Беларускага дзяржаўнага эканамічнага ўніверсітэта.\nАрганізатарамі мерапрыемства выступілі савет зямляцтваў БДУ, упраўленне выхаваўчай працы з моладдзю, упраўленне па справах культуры. Правядзенне наўруза накіраванае на фарміраванне паважлівага стаўлення да нацыянальных традыцый і культуры іншых краін, а таксама папулярызацыю традыцый і культурнай спадчыны народаў.\nДадатковая інфармацыя па тэл.: +375 17 209 53 12 (Наталля Капацэвіч).


Раскрываем сакрэты навукі | zviazda.by\nХатняя старонка » Калейдаскоп » Тэлетыдзень » Раскрываем сакрэты навукі\nРаскрываем сакрэты навукі\nПерадача «Навукаманія» — знаходка для тых, каму цікавы свет навукі. Сумесны праект сацыякультурнага тэлеканала Белтэлерадыёкампаніі і Нацыянальнай акадэміі навук кожны панядзелак і суботу знаёміць аўдыторыю з беларускімі даследчыкамі і іх распрацоўкамі, дасягненнямі ў пэўнай галіне, а таксама з унёскам у развіццё сусветнай навукі.\nНавукова-папулярны праект з'явіўся як абнаўленне перадачы, якая раней рыхтавалася ў эфір рэгіянайнай ТРК, і вось ужо пяць гадоў распавядае сваёй аўдыторыі пра розныя цікавыя рэчы. Так, напрыклад, тут ведаюць пра карысць і адмоўны ўплыў дыет, пра лекі новага паклення і пра сакрэты бадзёрасці, пра загадкі чалавечага мозга...\n— Сёння мы, бадай што, адзіны такі глабальны навукова-папулярны праект на тэлебачанні. Нашай камандзе зусім не складана расказваць пра свет навукі шырокай аўдыторыі. А вось аўтарам навуковых даследаванняў, адкрыццяў бывае няпроста растлумачыць нам сутнасць сваёй дзейнасці, але за пяць гадоў ніводны наш эксперт, спікер, вучоны не праваліў гэтую «місію». Больш за тое, яны імкнуцца тлумачыць усё ледзь не на пальцах, каб усім было цікава і зразумела, — кажа вядучая і кіраўнік праекта «Навукаманія» Кацярына Бірэцкая. — Разам з тым, кожны з нашай каманды напярэдадні здымак праводзіць сур'ёзную падрыхтоўчую работу, робіць сюжэты, каб больш глыбока і ярка раскрыць той ці іншы аспект будучага выпуску. Думаю, таму ўсё і складваецца. Адзінае, што ў гасцей бывае хваляванне перад камерай, але і з гэтым яны спраўляюцца.\nТрэба адзначыць, што кожны выпуск ствараецца камандай прафесіяналаў, якія шукаюць цікавых гасцей, складаюць план, даследуюць тэму будучай размовы з самых розных ракурсаў. Праграма стала сапраўдным пропускам для гледачоў у свет новых тэхналогій, навуковых адкрыццяў і вынаходак. Інтэрв'ю з экспертамі, навуковымі супрацоўнікамі, вучонымі, а таксама сюжэты па тэме, рэпартажы з першых вуснаў — вось тая аснова, якая збірае ўсіх зацікаўленых каля экранаў. Ужо пяць гадоў сталымі «гульцамі» каманды з'яўляюцца выпускаючы рэдактар Інга Бялова, рэжысёр Святлана Грушына, вядучая Кацярына Бірэцкая. А для аператараў стаць часткай каманды стваральнікаў чарговай «Навукаманіі» — гэта, лічыце, пэўная ўдача. У групе рэдактараў часцей затрымліваюцца дзяўчаты, якіх больш прыцягваюць дадзеныя сфера і тэматыка. У прынцыпе, апошнім часам навука становіцца ўсё больш папулярная сярод маладых людзей, і ў ёй, па інфармацыі НАН, — усё больш дзяўчат. Адносна таго, чым мяркуюць здзіўляць у найбліжэйшай будучыні, адзначаюць, што незалежна ад тэлесезона каманда імкнецца максімальна «ўкладвацца» ў кожны выпуск, рабіць яго карысным і цікавым.\n— Не так даўно ў нас змянілася графічная «ўпакоўка» праграмы. За час прысутнасці «Навукаманіі» ў эфіры эксперыментавалі і з лакацыямі здымак інтэрв'ю: то ў студыі, то выязджалі ў госці да вучоных, а потым зноў вярнуліся ў студыю. Калі ж браць рубрыкі і сюжэты, тут ужо прытрымліваемся пэўнай схемы, якая стварае праграму, — распавядае вядучая праекта. — Кожны раз здымкі ў нас праходзяць цікава і насычана. Калі бачыш перад сабой людзей, у якіх вочы гараць пры размове аб іх рабоце, то заражаешся ў студыі гэтай неверагоднай энергіяй. На жаль, за кадрам застаюцца часам тыя станоўчыя эмоцыі, якія дорыць нам госць, хоць мы і імкнёмся, каб аўдыторыя іх адчувала нават праз экран... І водгукі гледачоў натхняюць, бо людзі адкрываюць для сябе цікавыя тэмы праз нашу праграму — і галоўнае, усё пры гэтым разумеюць.\nУ найбліжэйшых выпусках зможам даведацца, дзе ўжо сёння знаходзіцца аэрапорт будучыні (спойлер: за мяжу ехаць не трэба!) і чаму менавіта гэтым летам былі пабітыя шматлікія тэмпературныя рэкорды. А значыць можна смела запрашаць усіх на сустрэчу з праграмай «Навукаманія» на тэлеканале «Беларусь 3». Глядзіце і адкрывайце яшчэ больш незвычайнага вакол сябе!\nБліц-апытанне для Кацярыны Бірэцкай:\n1. У чым для вас найбольшая прывабнасць навукі?\n— У людзях.\n2. На што вы найперш звяртаеце ўвагу пры знаёмстве з новым чалавекам?\n— На вочы, бо яны заўсёды пра многае распавядаюць.\n3. Тры вашы ўласныя адкрыцці або здзіўленні за час работы ў праекце «Навукаманія».\n— Першае, што навука жыве не дзесьці ў лабараторыях, а існуе і развіваецца побач з намі, у жыцці. Другое — што навука можа растлумачыць любую з'яву. А трэцяе — наколькі моцна ўмеюць гарэць сваёй справай прафесіяналы, якія прысвячаюць навуцы сваё жыццё...\n4. Раскажыце пра ваш эліксір бадзёрасці.\n— Ні кава, ні чай не бадзёраць так, як разуменне і прадчуванне новых сустрэч з цікавымі людзьмі. Гэтым і жыву.\n5. Ці можа навука ўратаваць свет?\n— Так, і яна робіць гэта кожны дзень. Калі б не навука, то свет быў бы зусім іншы. Безумоўна, ва ўсім варта ўзважваць станоўчае і адмоўнае, але, упэўненая, плюсоў усё ж больш.\n4249 Старадаўнія сядзібы Гродзеншчыны. Шукаем балі, прывідаў і натхненне\n2677 Урач — пра тое, як цяпер праяўляе сябе каранавірус


Відэакамеры - Водгукі Кліентаў\nAliexpress Quality Portable Mini Key Shape Spy DVR Camcorder Video Recorder 1280x960 Black\nХачу пазнаёміць вас адным цікавым гаджэтам. А менавіта шпіёнскай камерай у выглядзе ключа ад аўтамабіля. На момант пакупкі каштавала яна крыху больш за 500 рублёў, цяпер адпаведна з цяперашнім кур...\nСамая лепшая аперацыйная сістэма для ноўтбука Sony Vaio! ♛ Фота маіх любімых гаджэтаў і экраннага ката! 2016: мы ўсё ж такі перайшлі на 10 !!каля 1 месяцаКампутарныя праграмы\nКошт-якасць на вышыні. Xiaomi хутка захопіць рынак.4 месяцыМабільныя тэлефоны\nзвычайны лічбавіккаля 1 месяцаЛічбавыя фотаапараты\nВаша бабуля зможа абрэзаць відэа, зняць з яго гук, павярнуць або палегчыць! Усё вельмі проста! Усё можна зрабіць на тэлефоне!каля 1 месяцаКампутарныя праграмы


МЗС: Інтэграцыя не выходзіць за рамкі Саюзнай дамовы | БЕЛАРУСКАЕ РАДЫЁ РАЦЫЯ\nПраграма паглыблення інтэграцыі паміж Беларуссю і Расеяй не выходзіць за рамкі Саюзнай дамовы, падпісанай у 1999 годзе. Пра гэта паведаміў 20 верасня журналістам начальнік упраўлення інфармацыі і лічбавай дыпламатыі – прэс-сакратар МЗС Анатоль Глаз.\n«Ажыятаж, які паўстаў, створаны цалкам на пустым месцы. Для яго няма ніякіх падставаў, – падкрэсліў Анатоль Глаз. – Хацеў бы яшчэ раз нагадаць найменне праекта:» Праграма дзеянняў Рэспублікі Беларусь і Расейскай Федэрацыі па рэалізацыі палажэнняў Дагавора аб стварэнні Саюзнай дзяржавы«. Менавіта ў гэтым закладзены сэнс дакумента. Нічога, што выходзіць за рамкі Саюзнай дамовы 1999 года, там быць не можа».\nЯк паведамлялася, Праграму дзеянняў па інтэграцыі і шэраг пагадненняў прэзідэнты Беларусі і Расеі плануюць падпісаць у снежні. Аб гэтым раней паведамляў журналістам міністр эканомікі Беларусі Дзмітрый Круты. «Прэзідэнты павінны падпісаць праграму і пакет дарожных карт, а таксама шэраг пагадненняў, якія вырашаюць для нас адчувальныя пытанні. У першую чаргу па газе. Гэта будзе прэзідэнцкі пакет», – заявіў міністр.\nЁн растлумачыў, што зрабіць гэта, як і дамаўляліся кіраўнікі дзяржаў, плануецца пад 8 снежня (20-годдзе падпісання Дагавора аб стварэнні Саюзнай дзяржавы) або, магчыма, напярэдадні, калі будзе вызначана іншая дата. «Ад даты, якую ўзгаднілі ў Санкт-Пецярбургу, прэзідэнты не адступаюць. Усё, што адбываецца зараз, – прамежкавая праца», – сказаў Дзмітрый Круты.